נורית בנאי קורן

נורית בנאי-קורן (נולדה ב-8 ביוני 1964) היא במאית דיבוב, שחקנית ומדבבת ישראלית.

ביוגרפיה 
בנאי-קורן היא בוגרת מגמת משחק באוניברסיטת תל אביב. היא שיחקה בתיאטרון יידיש במחזות "חלום גולדפאדן", "שישי חומש"; בתיאטרון הקאמרי במחזה "היי רימונה"; בתיאטרון ארצי לנוער, ובהפקות של "נאוה הפקות", "חני הפקות".

קורן השתתפה בסדרת הסיטקום "סטרייט ולעניין" המבוססת על סדרת הסיטקום האמריקאים "שלושה בדירה אחת". בשנת 2002 שיחקה בסרט בטלוויזיה "אבא שחור לבן".

קורן דיבבה סדרות טלוויזיה וסרטים, בהם את גיבורת העל וונדר וומן בסדרות "ליגת הצדק", ב"דיג'ימון" את אימפמון בעונה ה-3 וראנאמון בעונה ה-4, את רוז' העטלפה ב"סוניק X", את שארלוט העכבישה ב"חוות הקסמים", את דודה אגנס ב"משאלתה של אנאבל", את קרילה ב"גיבור על נמלים"; בסדרות "גלקטיק פוטבול" "פיטר פן", "פוקימון", "בובספוג מכנסמרובע" (החל מהעונה ה-4), "טוקיו מיו מיו", "חברים בחווה", "רובוטריקים סייברטרון", "בראץ", "וולטר מלון" ו"רובינזון קרוזו". דיבבה גם את סאוור האמא הקנגורו בסרט "הורטון שומע מישהו", את האמא ב"תפוס ת'פטיש" ואת דיג'יי טאנר פולר ב"צער גידול בנות - הדור הבא".

קורן גם דיבבה את הדמות אלי בסרטים "עידן הקרח 2: נמסים מצחוק", "עידן הקרח 3: עלייתם של הדינוזאורים", "עידן הקרח: חוגגים בגדול", "עידן הקרח 4: יבשת בתנועה" ו"עידן הקרח 5: מסלול התנגשות" ובסרט "לילי המכשפה, הדרקון וספר הקסמים".

בשנת 2004 סיימה לימודי פסיכודרמה בשלוחת אוניברסיטת לסלי בישראל.

כיום קורן מביימת ומשחקת בסדרות דיבוב, מטפלת בפסיכודרמה, ומעבירה את קורס הדיבוב של אולפני N.L.S.

חיים אישיים
בנאי-קורן נשואה ואם לשלוש בנות.

קישורים חיצוניים

מדבבות ישראליות
במאי דיבוב
שחקניות תיאטרון ישראליות
שחקניות קולנוע וטלוויזיה ישראליות
מטפלים באמצעות אמנויות
בוגרות אוניברסיטת תל אביב: החוג לתיאטרון
בוגרי אוניברסיטת תל אביב: החוג לתיאטרון
שחקני קולנוע וטלוויזיה ישראלים
מדבבים ישראלים
שחקני תיאטרון ישראלים
מטפלות באמצעות אמנויות
במאיות דיבוב
ישראליות שנולדו ב-1964
ישראלים שנולדו ב-1964